Preĝejo Sankta Laŭrenco (Embach)

Preĝejo Sankta Laŭrenco (germane: Pfarrkirche Embach) staras sur monteto sude de Embach, kvartalo de Lend, Aŭstrujo. Ĝi apartenas al la dekanujo Taxenbach. Tuj apudas la Spirita Centro Embach (i.a. ene de la iama domo de la parokestro). La dekliva kirkmonto klarigas la apartan senton por la alproksimiĝanto. Kaj paroĥestrejo kaj kirko en la kuro de la tempo pligrandiĝis, kiel atestas la iel tro malgranda placo. 
 Historio
Dokumenta unua mencio estis en la 1344-a jaro. En 1508 okazis konsekriĝo. Inter 1784 kaj 1786 ĉefkonstruisto Louis Grenier pligrandigis ĝin kaj konstruis la novan uestan fronton. En 1968 oni restaŭris la eksteran fasadon. La paroĥo fondiĝis en 1813.

 Arkitekturo
La ununava konstruaĵo, kerne gotikaĵo kun gotika norda turo kaj historiisma okcidenta fasado, estas ĉirkaŭata de tombejo. Videblas de ekstere longa navo sub groptegmento; sude kaj norde estas soklo kaj duparta gotika kontraŭforto. En la dua navero troviĝas ambaŭflanke po rondarka prtalo el la 18-a jarcento, dum ĉe la norda kvara navero estas alkonstruita eta kapelo kun segmanta arkmalfermiĝo. La ĥorejo finiĝas plurangulecen. Norde de ĝi staras la gotika turo kun horizontala ŝmirbanda ornamaĵo de la fasado, la sona arkado estas rondarkaj. Plejsupre troviĝas pintgabla spajro. 

Sude la altarejo staras du etaĝa sakristia alkonstruitaĵo. La fenestroj de la longa navo kaj de la altarejo estas rondarkaj. La klasikisma uesta fronto havas fasadon avankorpan: supre de la sokla zono montriĝas duobla pilastraro kun triglifa friso. Kronas kruco kaj inter la pilastroj estas malaltigitaj kampetoj; meze estas la rondarka ĉefa portalo. Surtombeje estas la tombo de la iama salcburgia ministroprezidanto Hans Katschthaler, gefilo de Embach.

 Interno 
La duetaĝa uesta galerio havas barokan parapeton. La triumfarko estas ronda, la apsido centrita kaj pli mallarĝa. Altarejvolbe estas bildoj de la adorado de la reĝoj kaj la naskiĝo de Jesuo (18-a jarcento); sude de la altarejo estas rondarka fenestro kaj la sakristio havas barokajn stukajn spegulojn. Plafone spekteblas scenoj el la vivo de la Dipatriono kaj de la kvar patroj de la Eklezio (de Virgil Groder, 1903).

La ĉefaltaro de 1903 havas centre la pilgrimejan graco-bildon pri Maria Elend el la 18-a jarcento kiun oni en 1785 transigis disde Maria Elend ĉi tien. La altara supro havas figuran grupon de la iama ĉefaltaro; ĝi datas de la dua duono de la 18-a jarcento. La statuoj ĉe la ĉefaltaraj flankoj montras la sanktulojn Francisko Ksaverio kaj Stefano: ili kreiĝis, kun al altaro, en la 1903-a jaro.

La flankaj altaroj estas el la malfrua 18-a jarcento. Centre de la liva videblas Sankta Laŭrenco sur verko de Franz Nikolaus Streicher el 1785. La konzolaj figuroj estas Nikolao kaj Marteno (el la fino de la 18-a jarcento). La dekstra flanka altaro prezentas  Marion Magdalan (1861, de Johann Hueber). Konzolfiguroj tieaj estas Georgo kaj Floriano (fine de la 18-a jarcento). Statuo de Sankta Petro (de ĉ. 1760) troviĝas en la Katedralmuzeo salcburga. La 15 staciojn de via crucis kreis en 1785 Xaver Kurz. La orgenon konstruis Albert Mauracher en 1887.

 Literaturo 
 Embach, Gemeinde Lend, Pfarrkirche hl. Laurentius, Pfarrhof, che: Die Kunstdenkmäler Österreichs. Dehio Salzburg 1986, p. 86–87.

 Eksteraj ligiloj
"Geschichte von Kirche und Pfarre Lend-Embach"


Kategorio:Pinzgau
Embach
Kategorio:Gotikaj konstruaĵoj 
Embach